212 



empfangen, usgäbon und dem Punt zuostellen und über- 

 antwurten i". 



Die nüwerwellten amptslüt sind on pracht demüctig uff 

 ire empter geritcn. Lannzhoptman war mit dem los: Bärnet 

 Adanck von Fläsch; regiert 3 monat und starb, und kam 

 Andris kum-in-not von Meyenfelt an sin stat. Vicari war 

 Hans Sprecher, lloptman Fluri Sprechers Son. Andris An- 

 dreoss von Buschlaf wart durch ganst und glücksfaal Potestat 

 zuo Tiran; und Potestat zuo Morben: Jann Janic us Schams, 

 so min schuoler gewäsen; zuo Trahona: Simen Marti von 

 Undervaz, hat 9 kint mit im uf dz ampt; Commissar zuo 

 Gläuen: Engelhart Brügger; zuo Plurs: Jöri Meyer von Cur; 

 landvogt zuo Meienfelt: Anton ßultera von der müli etc. 



Es wurden 2 Cameltier dur die Pündt gelüert. Hie (zuo 

 Tusis) starb Urschla Regetti, so es mit überflüssigem pracht 

 alen edlen fronen wyt vor Ihon hat, und diewyl si keini 

 nache lybserben hat, wurdent ire kleider mer dann an 30 

 ort verzetlet. Zuo Cur starb Hans Jos Gredig underschriber. — 

 Zuo usgents Brachmonats endet sich das Strafgricht zuo Ilanz 

 und was widrum von des kriegs wägen ein groser Bitag >*». 



Die zuo Alfanüw haben sich von den Lennzeren ab- 

 gesündret und ein eignen Amman erwellt. Sind us einem 

 gericht 2 gericht worden, wie vor 10 iaren ouch beschach; 

 hat aber iez, als ouch daselbmal, nit lang bstant kan. — 

 Im Höüwmonat starb zuo Cur Herr Johann Ganttner; hat 

 sin predigampt bis in sin alter und absterben mit demuot, 

 frommkeit, gottseligkeit und guotem verstaut wol ziert. An 

 sin stat volget Johan Ponnltisella, ist aber nun 2 iar inn 

 disem stanntt verbliben, do band Inn die erwürdigen Herren 

 im Gapitel dieses diensts entsezt und kam an sin stat Herr 



